उदालगुरि , सेप्तेम्बर 25 : सानसेनि गोलाव सम हाबाफारि लानानै उदालगुरि जिल्ला काभि समाजनि 4 थि जथुमाखौ उदालगुरि जिल्ला साहित्य सभानि भबनआव खुंफुंबाय । उदालगुरि जिल्ला काभि समाजनि गाहाय आफादगिरि गौतम ज्यति थालुकदार बिथांआ काभि समाजनि फिरफिलाखौ बिरहोयो आरो लेङाइ आफादगिरि रामायन बसुमथारि बिथांआ मंख्लंफोरनो बिबार बावो । मेलनि गेजेरजों फैगौ नै बोसोरनि थाखाय आफादखौ सिफायनानै गोदान आफाद दाफिनो । गौतम ज्यति थालुकदार बिथांखौनो गाहाय आफादगिरिनि मासिआव थिसनफिनो । फारसेथिं गायट्रि भाट्टाराय , अन्जु गस्वामि कालिया आरो रन्जु दास बिथांमोनखौ लेङाइ आफादगिरिनि मासिआव सायखयो आरो बिद्यानात उप्पादया बिथांखौ गाहाय नेहाथारिनि बिबानाव थिसन्ना होयो । मेलनि गेजेरजों गौतम ज्यति थालुकदार बिथांनि दैदेन्नायाव गुबुन गुबुन लिरगिरिफोरनि बिजाब लिरनाफोरखौ बेखेवनानै होयो । 
उदालगुरि जिल्ला काभि समाजनि नै बोसोरारि मेल खुंफुंदों